На основу члана 74. став 4. Закона о локалној самоуправи („Сл.гласник РС“ бр. 129/2007, 83/2014-др.закон, 101/2016-др. закон и 47/2018 ) члана 40. Статута општине Чајетина („Сл.лист општине Чајетина“, бр. 2/2019 ) и члана 16. Одлуке о месним заједницама ( ''Службени лист општине Чајетина'' , бр. 11/2008 и 11/2016) Скупштина општине Чајетина, на електронској седници одржаној 01. априла 2021 . године, доноси

**ОДЛУКУ О РАСПИСИВАЊУ ИЗБОРА ЗА САВЕТЕ МЕСНИХ ЗАЈЕДНИЦА НА ТЕРИТОРИЈИ ОПШТИНЕ ЧАЈЕТИНА**

**I**

 Изборе са чланове Савета месних заједница на територији општине Чајетина расписаће председник Скупштине општине у складу са чланом 74 . Закона о локалној самоуправи.

 Избори ће се одржати у времену од 10:00 до 15:00 часова, у просторијама месних заједница или другим просторијама које одреди Савет месне заједнице.

**II**

 Изборе за чланове Савета спровешће изборне комисије одређене од стране Савета месних заједница.

**III**

 Савети месних заједница бираће се непосредним, тајним гласањем на основу општег и једнаког изборног права и сваки грађанин са пребивалиштем на подручју месне заједнице, који је навршио 18 година живота има право да бира и буде биран у Савет месне заједнице.

**IV**

 Избори ће се спровести на основу Статута општине, Одлуке о месним заједницама и статута месних заједница.

**V**

Ову одлуку објавити у Службеном листу општине Чајетина, у средствима јавног информисања, на огласним таблама МЗ и општине Чајетина.

**СКУПШТИНА ОПШТИНЕ ЧАЈЕТИНА**

**Број: 02-43/2021-01 од 01. априла 2021. године**

 **ПРЕДСЕДНИК**

**Скупштине општине,**

*Арсен Ђурић*